Teatre a benefici de l´Associació de Diversitat Física de Gandia
02 mayo 2019

## Teatre a benefici de l´Associació de Diversitat Física de Gandia02 mayo 2019Última actualización: 15 julio 2025

![](../gestion/img/P1360369-copic.JPG)  
  

El **regidor de Responsabilitat Social, Nahuel González**, ha convidat aquest matí al ciutadania a assistir a l’obra de teatre “La Gallina”, que la companyia Cucs de seda d’Almoines representarà el pròxim dissabte 4 de maig, a les 18 hores, al Teatre Serrano, a benefici de les activitats i els programes que desenvolupa l’Associació de Diversitat Física de Gandia. _“Reivindiquem, des de la cultura en aquest cas, les accions del teixit associatiu que, a més, tenen un caràcter solidari”_. González ha destacat també el dinamisme i l’espenta de la nova directiva de l’associació de Diversitat Física de Gandia.

        El **president de l’entitat, Daniel Suárez Artés**, ha agraït la col·laboració desinteressada de col·lectius com el grup de teatre d’Almoines, que col·labora per segona vegada. “També agraïm la tasca de col·laboració que realitza l’Ajuntament i la regidoria de Responsabilitat Social amb les nostres activitats”, ha destacat **Mª Carmen Pla, membre de la junta directiva de l’associació**.

        Per la seua banda, des de **Cucs de Seda d’Almoines, Pep Langa i Fany Llopis**, han mostrat la seua predisposició a col·laborar en aquests tipus de causes que, a més, els permet actuar _“en un escenari de la categoria del Teatre Serrano, al que no estem molt acostumats”._ “La Gallina” és una obra d’humor dirigida pel membre de la companyia, Andrés Avaria, sobre les conseqüències en la vida d’un grup de persones després d’un comiat de solters més desenfadat d’allò habitual.

        Les entrades, a 5 €, es poden adquirir amb antelació a la Casa de la Marquesa o a la taquilla del Serrano abans de la representació.